钦定古今图书集成/明伦汇编/氏族典/第347卷 > 周洪
## 钦定古今图书集成/明伦汇编/氏族典/第347卷 > 周洪

按《万姓统谱》：“洪字廷诰，上海人。成化辛丑进士，授蒲
圻令。督农，种粟麦，植桑麻，令妇女业纺绩，纻丝枲，验
其勤惰而赏罚之。高田，制筒车，下隰，创坡堰，民赖饶
洽。修学舍，考校德义，贫者资之。乡置社学，置田三十
亩，令生徒父母合力耕稼，复其徭为教读资。邑有奸
法者，大书木牌于其门，虽权势不避。置立义仓六所”，
储谷三万石。至正德初大旱，民犹被其馀泽。拜监察
御史。蒲人传诵，迄今不忘。